SCB ร่วง 3% เหตุงบฯปี 60 ไม่สดใส กำไรวูบ 9% หลังตั้งสำรองหนี้พุ่ง
SCB ร่วง 3% เหตุงบฯปี 60 ไม่สดใส กำไรวูบ 9% หลังตั้งสำรองหนี้พุ่ง โดยล่าสุด ณ เวลา 10.14 น. ราคาอยู่ที่ 152.50 บาท ลดลง 4.50 บาท หรือ 2.87% สูงสุดที่ระดับ 154.00 บาท ต่ำสุดที่ระดับ 151.50 บาท มูลค่าการซื้อขาย 1.34 พันล้านบาท
19 ม.ค. 2561

ผู้สื่อข่าวรายงานว่า ราคาหุ้น ธนาคารไทยพาณิชย์ จำกัด (มหาชน) หรือ SCB ณ เวลา 10.14 น. ราคาอยู่ที่ 152.50 บาท ลดลง 4.50 บาท หรือ 2.87% สูงสุดที่ระดับ 154.00 บาท ต่ำสุดที่ระดับ 151.50 บาท มูลค่าการซื้อขาย 1.34 พันล้านบาท

โดยราคาหุ้น SCB ปรับตัวลดลงหลังจากรายงานผลการดำเนินงานปี 60 สิ้นสุด ณ วันที่ 31 ธ.ค.60 (รวมบริษัทย่อย) ดังนี้

ทั้งนี้ ผลการดำเนินงานประจำปี 60 มีกำไรลดลง เนื่องจากการตั้งสำรองหนี้สงสัยจะสูญเพิ่มขึ้น โดยพิจารณาถึงหลักความระมัดระวัง รวมถึงจากการคาดการณ์ความสูญเสียที่อาจจะเกิดขึ้นตามหลักเกณฑ์ทางบัญชีที่จะมีผลบังคับใช้ในปี 2562 รวมทั้งค่าใช้จ่ายในการดำเนินงานที่เพิ่มขึ้น 11.6%
โดยส่วนใหญ่จากการลงทุนทางด้านเทคโนโลยีและการขยายฐานลูกค้าในช่องทางดิจิทัลของธนาคาร ขณะที่อัตราส่วน NPL ในปี 2560 อยู่ที่ 2.83% เพิ่มขึ้นจาก 2.67% ในปี 2559 ทั้งนี้ ธนาคารได้ตั้งค่าเผื่อหนี้สงสัยจะสูญจำนวน 25,067 ล้านบาท หรือ 1.26% ของสินเชื่อรวมในปี 2560 ส่งผลให้อัตราส่วนค่าเผื่อหนี้สงสัยจะสูญต่อสินเชื่อด้อยคุณภาพปรับตัวดีขึ้นเป็น 137.3% ณ สิ้นปี 2560 จาก 134.3% ณ สิ้นปี 2559